**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԿՐԹՈՒԹՅԱՆ ՄԱՍԻՆ»**  **ՕՐԵՆՔՈՒՄ**

**ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Կրթության մասին» 1999 թվականի ապրիլի 14-ի ՀՕ-297-Ն օրենքի (այսուհետ՝ Օրենք) 36-րդ հոդվածի՝

1. 6.4-րդ կետը շարադրել հետևյալ խմբագրությամբ.

«6.4) սահմանում է արտադպրոցական ծրագրեր իրականացնող կազմակերպությունների և կենտրոնների մանկավարժական և վարչատնտեսական աշխատողների պաշտոնների անվանացանկն ու դրանց նկարագիրը.»։

**2.** 6.5-րդ կետից հետո լրացնել նոր` 6.6-րդ կետով՝ հետևյալ բովանդակությամբ.

«6.6) սահմանում է կազմակերպությունների, կենտրոնների՝ Հայաստանի Հանրապետության կառավարության պետական բյուջեի միջոցներից ֆինանսավորման կարգը.»։

**Հոդված 2.** Օրենքի 37-րդ հոդվածի՝

**1.** 3․3-րդ կետն ուժը կորցրած ճանաչել։

**2.** Օրենքի 37-րդ հոդվածի 3-րդ մասը լրացնել նոր՝ 3․3-րդ և 3.4-րդ կետերով՝ հետևյալ բովանդակությամբ.

«3.3) հաստատում է երաժշտական, արվեստի, գեղարվեստի և պարարվեստի դպրոցների օրինակելի ուսումնական պլանների մշակումը.

3.4) հաստատում է երաժշտական, արվեստի, գեղարվեստի և պարարվեստի դպրոցների ընդունելության կազմակերպման և ավարտական քննությունների անցկացման ընթացակարգը.»։

**Հոդված 3.** Եզրափակիչ մաս և անցումային դրույթներ.

1. Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2. Սույն օրենքի 1-ին հոդվածի 1-ին և 2-րդ կետերով նախատեսված ենթաօրենսդրական իրավական ակտի ընդունման ժամկետ սահմանել սույն օրենքը ուժի մեջ մտնելուց հետո՝ 6-ամսյա ժամկետում, իսկ 2-րդ հոդվածով լրացվող 3.4-րդ կետով նախատեսված ենթաօրենսդրական իրավական ակտի ընդունման ժամկետ սահմանել սույն օրենքը ուժի մեջ մտնելուց հետո` տասներկուամյա ժամկետում։